# Asmeninis kompiuteris VAIO Fit 11ASVF11N1

## Atkūrimo duomenų šalinimas vietai diske atlaisvinti

Jūsų įtaisytajame saugojimo įrenginyje yra atkūrimo sritis, kurioje laikomi sistemos atkūrimo duomenys. Jei VAIO kompiuteryje yra puslaidininkis diskas (SSD), galite sumažinti atkūrimo sritį pašalindami šiuos duomenis, kad atlaisvintumėte vietos C: diske (arba paskutiniame diskų sąraše esančiame diske, pvz., D: diske).

Jums reikia atkūrimo laikmenos, kad galėtumėte į ją perkelti duomenis, reikalingus sistemai atkurti, arba kompiuterio sistemai atkurti pašalinus duomenis.

Atminkite, kad pašalinus atkūrimo duomenis negalėsite naudoti atnaujinimo funkcijos.

Jei atkūrimo laikmeną (optinius diskus) naudojate modelyje, kuriame nėra įtaisytojo optinių diskų įrenginio, prie kompiuterio prijunkite išorinį optinių diskų įrenginį (nepridedama). Daugiau informacijos, kaip prijungti išorinį optinių diskų įrenginį, žr. Išorinio disko prijungimas.

Jei pridėtas kintamosios srovės adapteris arba maitinimo laidas, prijunkite jį prie maitinimo šaltinio.

1. Sukurkite atkūrimo laikmeną, jei dar to nepadarėte.

   Daugiau informacijos, kaip sukurti atkūrimo laikmeną, žr. Atkūrimo laikmenos kūrimas.

2. Įdėkite atkūrimo laikmeną į optinių diskų įrenginį arba prijunkite USB atmintuką (nepridedama) prie VAIO kompiuterio USB prievado, kai kompiuteris dirba įprastu režimu.
3. Išjunkite VAIO kompiuterį.
4. Paspausdami mygtuką ASSIST atverkite ekraną VAIO Care (Rescue Mode) ir pasirinkite Start from media (USB device/optical disc).

   Vykdykite ekrane pateikiamas instrukcijas, kol bus atidarytas ekranas VAIO Care (Rescue Mode): VAIO recovery solutions.

5. Pasirinkite Tools ir Remove recovery partition.
6. Vykdykite ekrane pateikiamas instrukcijas.

Eiti į puslapio viršų

### Susijusi tema

- Kitų diskų kūrimas (skaidinių keitimas)
- Skaidinių kūrimas

Eiti į puslapio viršų